open-index/open-wikipedia-markdown huggingface dataset:
درء تعارض العقل والنقل (کتاب)

**درء تعارض العقل والنقل** یا اس کا دوسرا نام موافقة صحيح المنقول لصريح المعقول (صحیح منقول کی صریح معقول کے ساتھ مطابقت) یا الجمع بين العقل والنقل (عقل و نقل کا امتزاج) — شیخ الاسلام ابن تیمیہ کی سب سے قیمتی اور جامع کتابوں میں شمار ہوتی ہے، جیسا کہ اُن کے بیشتر سوانح نگاروں نے صراحت کی ہے۔
## موضوعِ کتاب
جیسا کہ عنوان سے ظاہر ہے، اس کتاب کا موضوع عقل اور نقل (یعنی قرآن و سنت) کے درمیان اُس تعارض (تناقض) کو دفع کرنا ہے جسے متکلمین اور فلاسفہ نے قائم کیا تھا۔ ابن تیمیہ نقل (وحی) کے دلائل کو قطعی و یقینی ثابت کرتے ہیں اور کہتے ہیں:
> "ہمارا یہ کتاب اس بات کے بیان کے لیے ہے کہ کوئی معارض عقلی موجود نہیں ہے اور جو لوگ دلائلِ عقلیہ کو مطلقاً مقدم کرنے کے قائل ہیں، اُن کا قول باطل ہے۔"

یہ کتاب علم کلام، عقائد اور توحید جیسے بنیادی موضوعات پر بحث کرتی ہے۔ ابن تیمیہ نے اسے فخر الدین رازی کے قانون کلی اور اُس کے اس نتیجے کے رد میں لکھا کہ اگر عقل و نقل میں تعارض ہو جائے تو عقل کو مقدم کیا جائے گا۔
### اہم موضوعات
اس کتاب میں جن نازک اعتقادی مسائل پر مفصل گفتگو کی گئی ہے، ان میں شامل ہیں:

علو اور جہت (اللہ تعالیٰ کا بلند ہونا)

معاد (آخرت)

شرک سے تنزیہ (اللہ کو شرک سے پاک ماننا)

حدوثِ عالم (کائنات کا حادث ہونا)

استواء علی العرش (اللہ کا عرش پر مستوی ہونا)

یہ کتاب معتبر نسخوں کے مطابق شائع ہو چکی ہے جس میں آیات و احادیث کی تخریج اور بعض شخصیات کا تعارف بھی شامل ہے۔
### کتاب کی شہرت
یہ کتاب ابن تیمیہ کے دور میں ہی بہت مشہور ہو گئی تھی۔ ان کے شاگرد ابن قیم الجوزیہ نے اپنی کتاب "طريق الهجرتين وباب السعادتين" میں اس کتاب کی بڑی تعریف کرتے ہوئے کہا:
> "جو شخص اس حقیقت کو جاننا چاہے وہ ہمارے شیخ کی کتاب (بیان موافقة العقل الصريح للنقل الصحيح) پڑھے۔ یہ اپنی نوعیت کی ایسی کتاب ہے جس کی نظیر دنیا میں موجود نہیں۔ اس میں اہل باطل کی بنیادوں کو جڑ سے اکھاڑ دیا گیا ہے اور اہلِ سنت اور اہلِ حدیث کی بنیادوں کو مضبوطی سے قائم کیا گیا ہے۔"

ابن قیم نے اپنی مشہور نونیہ میں بھی اس کتاب کو یوں سراہا:
واقرأ كتاب العقل والنقل الذي
ما في الوجود له نظير ثان
"اور عقل و نقل کی وہ کتاب پڑھو جس کی دنیا میں کوئی دوسری مثال نہیں۔ 

## حوالہ جات

زمرہ:اہل سنت و جماعت کی عقائد پر کتب
زمرہ:ویکی ڈیٹا والے صفحات
زمرہ:تصویر کا متروک پیرامیٹر استعمال کرنے والے صفحات
ملک اسد علی کھوکھر

**ملک اسد علی کھوکھر،** ایک پاکستانی سیاست دان ہیں جو جنوری 2019 سے مئی 2022 تک اور جولائی 2022 سے جنوری 2023 تک پنجاب کی صوبائی اسمبلی کے رکن رہے۔ انھوں نے ہاؤسنگ، شہری ترقی اور صحت عامہ کے لیے پنجاب کے صوبائی وزیر کے طور پر بھی خدمات انجام دیں۔

## سیاسی کیریئر
ملک اسد نے 2018 کے پاکستانی عام انتخابات میں پاکستان تحریک انصاف کے ٹکٹ پر پاکستان کی قومی اسمبلی کے لیے اپنا پہلا الیکشن لڑا۔ انھوں نے مسلم لیگ (ن) کے گڑھ رائےونڈ این اے 136 سے الیکشن لڑا۔ ملک اسد علی کھوکھر عام انتخابات میں یہ نشست جیتنے میں کامیاب نہیں ہو سکے۔ تاہم عام انتخابات کے فوراً بعد انھیں 13 دسمبر 2018 کو ضمنی انتخاب میں پاکستان تحریک انصاف کے ٹکٹ پر پنجاب کی صوبائی اسمبلی کے حلقہ پی پی 168 سے ایک اور موقع ملا۔ انھوں نے پاکستان مسلم لیگ (ن) کے رانا خالد محمود قادری کو 687 ووٹوں کی اکثریت سے شکست دے کر الیکشن جیتا۔ انھوں نے 17، 579 ووٹ حاصل کیے جبکہ قادری نے 16,892 ووٹ حاصل کیے۔

27 فروری 2019 کو انھیں وزیر اعلی کے شکایات سیل کا چیئرمین مقرر کیا گیا۔ انھوں نے 26 اگست 2019 کو اپنے عہدے سے استعفی دے دیا۔13 ستمبر 2019 کو انھیں پنجاب کا صوبائی وزیر مقرر کیا گیا۔ 31 دسمبر 2019 کو انھیں پنجاب کا صوبائی وزیر برائے ماہی گیری اور جنگلی حیات مقرر کیا گیا۔ انھوں نے 19 جولائی 2020 کو اپنی وزارت سے استعفی دے دیا۔

6 اگست 2021 کو، انھیں دوبارہ پنجاب کابینہ میں شامل کیا گیا۔ انھیں ہاؤسنگ، شہری ترقی اور صحت عامہ کے لیے پنجاب کا صوبائی وزیر مقرر کیا گیا۔ 21 مئی 2022 کو، 16 اپریل 2022 کو پنجاب کے وزیر اعلی کے انتخابات کے لیے پارٹی پالیسی کے خلاف ووٹ دینے کی وجہ سے ان کی نشست ختم کر دی گئی۔ بعد میں ہونے والے ضمنی انتخاب میں وہ مسلم لیگ (ن) کے امیدوار کے طور پر صوبائی اسمبلی کے لیے دوبارہ منتخب ہوئے۔ انھوں نے 26,169 ووٹ حاصل کیے اور پی ٹی آئی کے امیدوار ملک نواز اعون کو شکست دی۔

## حوالہ جات

زمرہ:بقید حیات شخصیات
زمرہ:پاکستان تحریک انصاف کے ارکان صوبائی اسمبلی (پنجاب)
زمرہ:پنجاب ارکان صوبائی اسمبلی 2024ء تا 2029ء
زمرہ:غیر موجود سال پیدائش (بقید حیات شخصیات)
فزا میمونہ

**فزامیمونہ**، ایک پاکستانی سیاست دان ہیں جو 2024 سے پنجاب کی صوبائی اسمبلی کی رکن  ہیں۔

## سیاسی کیریئر
2024 کے پاکستانی عام انتخابات میں، انھوں نے پاکستان مسلم لیگ (ن) کے امیدوار کی حیثیت سے خواتین کے لیے مخصوص کوٹے کے ذریعے پنجاب کی صوبائی اسمبلی میں ایک نشست حاصل کی۔ 13 مئی 2024 کو، الیکشن کمیشن آف پاکستان نے پنجاب کی صوبائی اسمبلی کے رکن کی حیثیت سے ان کی رکنیت معطل کردی۔ یہ کارروائی سپریم کورٹ آف پاکستان کے پشاور ہائی کورٹ کے فیصلے کو معطل کرنے کے فیصلے کے بعد کی گئی، جس نے پی ٹی آئی، سنی اتحاد کونسل بلاک کو مخصوص نشست مختص کرنے سے انکار کر دیا تھا۔

## حوالہ جات

زمرہ:اکیسویں صدی کی پاکستانی خواتین سیاست دان
زمرہ:بقید حیات شخصیات
زمرہ:پنجاب ارکان صوبائی اسمبلی 2024ء تا 2029ء
زمرہ:غیر موجود سال پیدائش (بقید حیات شخصیات)
زمرہ:پاکستان مسلم لیگ (ن) کے ارکان صوبائی اسمبلی (پنجاب)
منصور اعظم

منصور اعظم، ایک پاکستانی سیاست دان ہیں جو 2024 سے پنجاب کی صوبائی اسمبلی کے رکن ہیں۔ وہ پاکستان مسلم لیگ (ن) کے امیدوار کے طور پر پاکستان کے 2024 کے عام انتخابات میں حلقہ پی پی-72 سرگودھا-II سے پنجاب کی صوبائی اسمبلی کے لیے منتخب ہوئے تھے۔

 

## حوالہ جات

زمرہ:بقید حیات شخصیات
زمرہ:پنجاب ارکان صوبائی اسمبلی 2024ء تا 2029ء
زمرہ:غیر موجود سال پیدائش (بقید حیات شخصیات)
زمرہ:غیر موجود مقام پیدائش (بقید حیات شخصیات)
زمرہ:پاکستان مسلم لیگ (ن) کے ارکان صوبائی اسمبلی (پنجاب)
بونا پن

**بونا پن** ایسی حالت ہے جس میں کوئی شخص غیر معمولی طور پر چھوٹے قد کا ہوتا ہے۔  اسے بعض اوقات اس طرح بیان کیا جاتا ہے کہ بالغ فرد کی قد 147 سینٹی میٹر (4 فٹ 10 انچ) سے کم ہو۔اس کی دو بنیادی اقسام ہوتی ہیں: غیر متناسب بونا پن، جس میں بازو یا ٹانگیں جسم کے باقی حصوں کے مقابلے میں چھوٹی ہوتی ہیں۔ متناسب بونا پن جس میں جسم کا پورا ڈھانچہ، یعنی دھڑ اور اعضا، سب ایک جیسے چھوٹے ہوتے ہیں۔  ذہانت عام طور معمول کے مطابق ہوتی ہے اور زندگی کی متوقع مدت بھی عام افراد جیسی ہوتی ہے۔  دیگر علامات بنیادی وجہ پر منحصر ہو سکتی ہیں۔ 

متناسب بونے پن کی سب سے عام وجہ چھوٹے قد کے والدین کا ہونا ہے۔ تاہم یہ نشو و نما کے ہارمون کی کمی، ٹرنر سنڈروم اور دیگر جینیاتی بیماریوں کی وجہ سے بھی ہو سکتا ہے۔  غیر متناسب بونا پن، کی سب سے عام وجہ ایکونڈروپلیزیا ہے۔ 300 سے زائد طبی حالتیں بونے پن کا سبب بن سکتی ہیں۔  تشخیص پیدائش سے پہلے، اس کے وقت یا کچھ وقت بعد ہو سکتی ہے۔ 

علاج بنیادی وجہ پر منحصر ہوتا ہے۔  جن لوگوں میں نشو و نما کے ہارمون کی کمی یا کچھ دیگر مخصوص مسائل ہوتے ہیں، ان کا علاج گروتھ ہارمون تھراپی کے ذریعے کیا جا سکتا ہے۔ خاص طور پر چھوٹی ٹانگوں والے افراد میں، انھیں لمبا کرنے کے لیے سرجری کی جا سکتی ہے، حالانکہ عام طور پر اس کی سفارش نہیں کی جاتی ہے۔   دیگر تدابیر میں جسمانی ورزش و علاج اور فرد کے ماحول میں ایسی تبدیلیاں شامل ہو سکتی ہیں جو ان کی جسمانی ساخت کے مطابق ہوں۔   غیر متناسب بیماری میں مبتلا خواتین جو حاملہ ہوجاتی ہیں انھیں عام طور پر آپریشن کے ذریعے زچگی کی ضرورت ہوتی ہے۔ 

بونا پن سے ریاستہائے متحدہ میں تقریباً 2.5 فیصد افراد متاثر ہوتے ہیں۔  زیادہ تر افراد اپنے نام سے پکارے جانے کو ترجیح دیتے ہیں، تاہم بعض اوقات اصطلاحات جیسے "چھوٹا قد رکھنے والا شخص" ( ایل پی)، "کم قامت فرد" یا "بونا" بھی استعمال کی جاتی ہیں۔  تاریخی طور پر، اصطلاح " بونا " استعمال کیا جاتا تھا؛ تاہم، اس اصطلاح کو اب اکثر توہین آمیز سمجھا جاتا ہے۔   متاثرہ افراد کو قد کے باعث امتیازی سلوک اور ہراسانی کا سامنا ہو سکتا ہے۔  امدادی گروپ خدمات اور وسائل فراہم کر سکتے ہیں۔ 

## حوالہ جات


زمرہ:ایم ڈی وکی سے ترجمہ شدہ
زمرہ:حیوانات کی نشو و نما کی حیات
زمرہ:دروں افرازی امراض
زمرہ:فعلیات
زمرہ:پیدائشی بد نظمی
زمرہ:معذوری
ثلاثہ الاصول

**ثلاثہ الاصول** یا تین اصول ایک مختصر رسالہ ہے جو دلائل کے ساتھ مرتب کیا گیا ہے، ان دلائل کا ماخذ کتاب اللہ (قرآن مجید) اور سنت رسول اللہ ﷺ ہے۔ یہ کتاب اسلام کے بنیادی اصولوں میں سے ایک یعنی عقیدہ سے متعلق ہے۔ اس کے مؤلف شیخ محمد بن عبد الوہاب (رحمہ اللہ) ہیں۔ علمائے کرام ان مختصرات کو بڑی اہمیت دیتے تھے، ان کی ترتیب، تلخیص اور تہذیب پر محنت کرتے، پھر ان کو اپنے طلبہ کو زبانی یاد کرواتے تاکہ یہ ان کے لیے ایک اصولی ذخیرہ اور علمی اساس بن جائے جس سے وہ خود بھی فائدہ اٹھائیں اور دوسروں کو بھی فائدہ دیں۔
## تسمیہ (نام رکھنے کا پس منظر)
مصنف نے اس رسالے کو "الأصول الثلاثة" یعنی "تین اصول" کا نام دیا، جیسا کہ ان کے اپنے الفاظ ہیں:
> "فإذا قيل لك: ما الأصول الثلاثة؟"
"پھر اگر تجھ سے کہا جائے: تین اصول کیا ہیں؟"
اسی نام سے اس کتاب کا تذکرہ ابن قاسم نے اپنی حاشیہ میں کیا: "حاشية ثلاثة الأصول"
اور شیخ ابن عثیمین (رحمہ اللہ) نے بھی اپنی شرح کا نام رکھا: "شرح ثلاثة الأصول"
شیخ ابن باز (رحمہ اللہ) نے بھی یہی نام استعمال کیا۔
خود شیخ محمد بن عبد الوہاب نے اس رسالے کو "ثلاثة الأصول" اور کبھی "الأصول الثلاثة" کے نام سے موسوم کیا۔ وہ لکھتے ہیں:
"میں نے تین اصول میں توحید ربوبیت، توحید الوہیت اور ولاء و براء کو واضح کیا ہے اور یہی دین کی حقیقت ہے۔"
### موضوعات
النسخہ اصل صفحہ
(یعنی کتاب کے اصل نسخے کا صفحہ)
چار اہم مسائل:
# . علم (یعنی دین کی معرفت)
# . اس پر عمل
# . اس کی طرف دعوت دینا
# . اس راہ میں اذیت پر صبر کرنا
وہ تین مسائل جو ہر مسلمان مرد و عورت کو سیکھنا فرض ہیں:
# . اللہ نے ہمیں پیدا کیا، رزق دیا اور ہمیں یوں ہی بے کار نہیں چھوڑا بلکہ رسول بھیجا۔
# . اللہ تعالیٰ اپنی عبادت میں کسی کو شریک کرنا پسند نہیں کرتا۔
# . جس نے رسول کی اطاعت کی اور اللہ کو ایک مانا، اُس کے لیے جائز نہیں کہ وہ اللہ اور رسول کے دشمنوں سے دوستی رکھے۔
وہ تین اصول جو ہر انسان کے لیے جاننا لازم ہیں:
# . بندے کا اپنے رب کو پہچاننا
# . بندے کا اپنے دین کو پہچاننا
# . بندے کا اپنے نبی کو پہچاننا
### حاشیہ الأصول الثلاثة
کتاب الأصول الثلاثة کی کئی بار اشاعت ہوئی، جب کہ "حاشیہ الأصول الثلاثة" کو شیخ عبد الرحمن بن محمد بن قاسم الحنبلی النجدي نے بڑی شرح و بسط کے ساتھ لکھا۔ اس میں معانی الفاظ کو کھول کر بیان کیا گیا اور امام بخاری جیسے دیگر ائمہ کا ذکر بھی آیا۔ شیخ عبد الرحمن کے زمانۂ حیات میں اس کی صرف 3 اشاعتیں ہو سکیں۔

### علمائے کرام کے اقوال
کتاب کے محقق شیخ عبد اللہ بن عبد الرحمن الجبرین لکھتے ہیں:
> "تین اصول: انفرادی طور پر ان اصولوں پر پہلے کسی نے قلم نہیں اٹھایا۔ یہ کتاب ایسے وقت میں لکھی گئی جب جاہلانہ عوامی روایتیں اور شرک و بدعت عام تھے۔ تب اللہ نے شیخ محمد بن عبد الوہاب کو توفیق دی کہ ایک مختصر اور جامع رسالہ تحریر کریں، جو ’ثلاثة الأصول‘ کے نام سے معروف ہوا۔"
مزید وہ لکھتے ہیں:

> "شیخ عبد الرحمن بن محمد بن قاسم نے اس کتاب پر ایک عمدہ حاشیہ لکھا، جس میں مصنف کے مقاصد اور نصوص کے دلائل کو خوب وضاحت سے بیان کیا۔"

## حوالہ جات

### بیرونی روابط
 
* متن الأصول الثلاثة - الموسوعة الإسلامية

زمرہ:کتب محمد بن عبد الوہاب
زمرہ:اہل سنت و جماعت کی عقائد پر کتب
منظومہ سلم الوصول (عقیدہ)

**سُلَّمُ الوُصُول إلى عِلمِ الأُصُول** ایک منظوم (نظم میں لکھی گئی) کتاب ہے جو عقیدہ اور توحید کے موضوع پر ہے۔ اس نظم کے ناظم (مصنف) شیخ حافظ الحکمی ہیں، جنھوں نے یہ قصیدہ اپنے شیخ عبد اللہ القرعاوی کی فرمائش پر تحریر کیا۔ اس بات کی تصریح خود نظم میں ایک شعر کے ذریعے کی گئی ہے:
> سَأَلَنِي إياهُ مَن لا بُدَّ لي
مِنِ امتثالِ سُؤله المُمتثَلِ

"یعنی: مجھ سے اس (نظم) کا مطالبہ اُس نے کیا جس کا حکم ماننا مجھ پر لازم ہے اور میں نے اس کی تعمیل کی۔"
یہ نظم اسلامی عقیدہ اور توحید کے اہم ترین ابواب پر مشتمل ہے اور دینی تعلیم کے لیے نہایت مفید سمجھی جاتی ہے۔
## نظم کے ابواب
یہ منظوم رسالہ ایک مقدمہ اور پندرہ فصول (ابواب) پر مشتمل ہے:
# . مقدمہ
# . اللہ تعالیٰ کی توحید اور رسول صلی اللہ علیہ وسلم کی اتباع کا بیان
# . بندے کو یہ بتانے کا فصل کہ وہ کس لیے پیدا کیا گیا اور اللہ تعالیٰ نے سب سے پہلا فرض کیا چیز کیا ہے
# . توحید کی دو اقسام اور پہلی قسم کا بیان
# . توحید کی دوسری قسم (توحیدِ طلب و قصد) کا بیان
# . عبادت کی تعریف اور اس کی بعض اقسام کا ذکر
# . توحید کی ضد یعنی شرک کا بیان
# . وہ امور جو عوام انجام دیتے ہیں (جو غلط عقائد یا بدعات کی صورت میں ہیں)
# . ان کاموں میں سے شرک کا بیان، جیسے درخت، پتھر، جگہ، قبر وغیرہ سے تبرک حاصل کرنا
# . آج کل کے عوام کا قبروں کے پاس انجام دیے جانے والے اعمال کا ذکر
# . جادو کی حقیقت اور جادوگر کی شرعی سزا
# . حضرت جبرائیل کے مشہور حدیث کا مفہوم جس میں دین کی تعلیم دی گئی
# . ایمان طاعت سے بڑھتا اور معصیت سے گھٹتا ہے
# . ہمارے نبی حضرت محمد ﷺ کی معرفت اور ان کا پیغام پہنچانے کا بیان
# . رسول ﷺ کے بعد امت میں سب سے افضل کون ہے؟
# . خاتمہ: کتاب و سنت کو مضبوطی سے تھامنے کے وجوب پر
### شراح و شارحین
1. شیخ حافظ الحکمی (ناظم) نے خود ہی اس نظم کی مفصل شرح کی جو "معارج القبول" کے نام سے دو جلدوں میں مطبوع ہے۔

2. شیخ ہانی الجبیر نے بھی اس کی شرح کی۔

3. شیخ احمد الحازمی نے اس پر ایک طویل صوتی شرح (آڈیو لیکچرز کی شکل میں) دی ہے جو اب تک مطبوعہ نہیں۔

## بیرونی روابط
* .

## حوالہ جات

زمرہ:اہل سنت و جماعت کی عقائد پر کتب
زمرہ:ویب آرکائیو سانچے مع وے بیک روابط
قطف الجنی الدانی

کتاب "قطف الجنى الداني" ایک علمی شرح ہے جو امام ابن ابی زید القیروانی المالکی (المتوفی 386ھ) کی مشہور رسالہ القیروانیہ کی مقدمہ پر لکھی گئی ہے۔ یہ شرح شیخ عبد المحسن بن حمد العباد البدر نے تحریر کی ہے، جو اہل سنت والجماعت کے عقائد کی وضاحت پر مشتمل ہے۔
## مصنف کی وضاحت
شیخ عبد المحسن العباد اس شرح کے بارے میں لکھتے ہیں:
> "علمائے اہل سنت نے قدیم و جدید زمانوں میں متعدد کتب تصنیف کی ہیں جو اہل سنت والجماعت کے عقیدے کی توضیح کرتی ہیں۔ ان میں کچھ مختصر اور کچھ مفصل کتب شامل ہیں۔ ان مختصرات میں ایک نمایاں مقام امام ابن ابی زید القیروانی المالکی کی رسالہ کی مقدمہ کو حاصل ہے، جو سلف صالحین کے طریقے پر لکھی گئی ایک مختصر اور مفید تحریر ہے۔
فقہ کی جزئیات (عبادات و معاملات) اور اصول (عقیدہ) کو ایک ہی کتاب میں جمع کرنا ایک نادر عمل ہے، جو طالب علم کو 'فقہ اکبر' یعنی عقیدہ کی سمجھ کے ساتھ عبادات و معاملات کا علم بھی دیتا ہے۔

میں نے ارادہ کیا کہ اس مقدمہ کی شرح اس انداز سے کروں کہ اس کی عبارتیں اور مفاہیم مزید واضح ہو جائیں۔ ساتھ ہی میں نے شرح سے پہلے عقیدہ سلف پر مشتمل دس اہم فوائد بھی ذکر کیے ہیں۔
نیز، شیخ احمد بن مشرف الاحسائی المالکی (متوفی 1285ھ) نے اس مقدمہ کو ایک خوبصورت اور رواں منظوم شکل میں ڈھالا تھا، جسے میں نے اس کتاب میں اصل نثر کے ساتھ شامل کرنا مناسب سمجھا۔"
### کتاب کی خصوصیات

اہل سنت کے عقائد کی آسان اور مربوط وضاحت۔

امام ابن ابی زید القیروانی جیسے معتبر مالکی فقیہ کی سلفی عقائد پر مبنی تحریر کی شرح۔

عقیدہ اور فقہ کے امتزاج کی مثال۔

شرح کے ساتھ نظم (منظوم شرح) کی اضافت جو طلبہ کے لیے یادداشت کو آسان بناتی ہے۔

## حوالہ جات

زمرہ:اہل سنت و جماعت کی عقائد پر کتب
زمرہ:ویب آرکائیو سانچے مع وے بیک روابط
التحفۃ المدینہ فی العقیدۃ السلفیہ

**التحفۃ المدینہ فی العقیدۃ السلفیہ**یہ ایک رسالہ ہے جس میں شیخ حمد بن ناصر بن معمر (وفات: 1225ھ) نے اسماء و صفات کے باب میں اہل سنت والجماعت کے عقیدے کو تفصیل سے بیان کیا ہے۔ اس رسالے کا پس منظر یہ ہے کہ مدینہ منورہ سے ان کے پاس ایک سوال بھیجا گیا جس میں سائل نے درخواست کی کہ شیخ محمد بن عبد الوہاب اور ان کے شاگردوں کے عقیدۂ اسماء و صفات کو واضح انداز میں بیان کیا جائے۔ چنانچہ یہ رسالہ اسی سوال کا جواب ہے۔
## کتاب کا پس منظر
یہ رسالہ اہل السنۃ والجماعۃ کے اصول عقیدے کے مطابق اللہ تعالیٰ کے اسماء و صفات (ناموں اور صفات) پر بحث کرتا ہے اور واضح کرتا ہے کہ محمد بن عبد الوہاب اور ان کے بعد آنے والے علما کا عقیدہ اس باب میں کیا تھا۔
### کتاب کے مختلف عنوانات
چونکہ مصنف نے خود کوئی عنوان نہیں دیا تھا، اس لیے رسالے کی مختلف نقلوں میں مختلف عنوانات رکھے گئے، جن میں شامل ہیں:
1. النسخة في الصفات (صفات کے متعلق نسخہ)
2. اعتقاد الشيخ محمد بن عبد الوهاب (شیخ محمد بن عبد الوہاب کا عقیدہ)
3. الفواكه العذاب في معتقد الشيخ محمد بن عبد الوهاب في الصفات
(شیخ محمد بن عبد الوہاب کے صفات میں عقیدے پر شیریں پھل)
4. التحفة المدنية في العقيدة السلفية
(مدنی تحفہ سلفی عقیدہ میں) – یہی عنوان زیادہ معروف ہے۔

### کتاب کی اشاعت
اشاعت کا سال: 1413ھ / 1993ء
ملک: سعودی عرب
صفحات: 168
زبان: عربی
موضوع: عقیدہ، خصوصاً اسماء و صفات

## حوالہ جات

زمرہ:اہل سنت و جماعت کی عقائد پر کتب
تجرید التوحید المفید

**تجرید التوحید المفید**یہ ایک مختصر اور جامع متنِ عقیدہ ہے جسے امام احمد بن علی المقریزی المصری الشافعی (766–845ھ) نے تحریر کیا۔ اس رسالے میں توحید کے اصل مفہوم کو انتہائی سادہ، واضح اور مختصر انداز میں بیان کیا گیا ہے۔
خصوصیات:
موضوع: خالص توحید (بالخصوص توحید العبادة)
منہج: سلفی، اثری
انداز: علمی اور زبانی اعتبار سے نہایت آسان، رواں اور مؤثر
ماخذ: زیادہ تر مواد علامہ ابن القیم الجوزیہؒ کی کتب سے مستفاد ہے۔
## اہم نکات
یہ رسالہ توحید خالص پر سب سے پہلے مستقل طور پر لکھا جانے والا مختصر مگر جامع متن سمجھا جاتا ہے۔

حجم میں مختصر ہونے کے باوجود اس میں عقیدۂ توحید کے تمام بنیادی اور اہم پہلوؤں کو بڑی مہارت سے بیان کیا گیا ہے۔

اس پر کئی علما نے دوراتِ علمیّہ میں شروحات پیش کی ہیں۔

یہ کتاب عوام و خواص کے لیے یکساں طور پر مفید ہے۔

## بیرونی روابط
* * .

## حوالہ جات

زمرہ:اہل سنت و جماعت کی عقائد پر کتب
زمرہ:باب مذہب/متعلقہ مضامین
خلق افعال العباد

**خلق افعال العباد**یہ رسالہ امام محمد بن اسماعیل البخاری رحمہ اللہ کی تالیف ہے، جس میں آپ نے اُن لوگوں کا رد فرمایا ہے جو قرآن کے مخلوق ہونے یا اللہ تعالیٰ کی صفات کے انکار کے قائل ہیں۔
امام بخاریؒ نے دلائل و آثار کے ساتھ یہ ثابت کیا ہے کہ:
بندوں کے تمام افعال، ارادے اور حرکات اللہ تعالیٰ کے پیدا کردہ ہیں۔
اور قرآن مجید اللہ کا کلام ہے، غیر مخلوق ہے، نہ کہ کسی مخلوق کا کلام۔
## کتاب کا خلاصہ
یہ کتاب اُن اولین تصنیفات میں شمار ہوتی ہے جن میں جَہمیہ فرقے اور ان کے ہم خیال لوگوں کا قَدَر کے مسئلے میں رد کیا گیا، خاص طور پر اس مسئلے میں کہ بندوں کے افعال مخلوق ہیں یا نہیں۔
جب اہلِ بدعت نے کہنا شروع کیا کہ قرآن مخلوق ہے اور اسی طرح بندوں کے افعال کے متعلق بھی شکوک و شبہات پیدا کیے، تو امام بخاری رحمہ اللہ نے اہلِ حدیث کے طریق پر یہ رسالہ "خلق أفعال العباد" تالیف فرمایا۔ اس میں انھوں نے جَہمیہ کا علمی و نقلی رد کیا اور دلائل سے ثابت کیا کہ بندوں کے تمام افعال اللہ کے پیدا کردہ ہیں۔

## خلاصۂ ابواب
* باب: اُن معطلہ کا ذکر جو اللہ کے کلام کو بدلنا چاہتے ہیں
علمائے اہل سنت نے اُن لوگوں کی تردید کی ہے جو وحیِ الٰہی کو مسخ کرنے کی کوشش کرتے ہیں۔
* باب: بندوں کے افعال
انسان کے افعال بظاہر اس کی قدرت و اختیار سے صادر ہوتے ہیں، مگر حقیقت میں وہ اللہ کے پیدا کردہ ہیں، کیوں کہ اللہ ہی ہر چیز کا خالق ہے۔
* باب: ہجرت کے بعد دوبارہ جاہلیت میں لوٹ جانا
جو لوگ حق سے منہ موڑتے ہیں اور بدعت کی طرف پلٹ جاتے ہیں، وہ ایسے ہی ہیں جیسے ہجرت کے بعد پھر جاہلیت میں جا پڑے ہوں۔
* باب: جَہمیہ اور اہلِ تعطیل کا رد
وہ لوگ جو اللہ کی صفات کا انکار کرتے ہیں، جیسے سننا، بولنا، علم، قدرت وغیرہ، اُن پر رد کیا گیا کہ وہ درحقیقت اللہ کی ذات کو ناقص مان رہے ہیں۔
* باب: اللہ تعالیٰ کا فرمان – ﴿بلغ ما أنزل إليك من ربك﴾
نبی اکرم صلی اللہ علیہ وسلم کو حکم ہوا کہ وہ اللہ کی طرف سے نازل کردہ ہر چیز کو بلاکم و کاست پہنچا دیں اور یہی اہلِ سنت کا منہج ہے۔
* باب: نبی اکرم جو کچھ اپنے رب سے روایت فرماتے
آپؐ جو کچھ وحی کی صورت میں یا وحی کے مفہوم میں بیان کرتے، وہ اللہ کی طرف سے ہوتا، جس کا انکار گمراہی ہے۔
* باب: نبی کا اللہ کے کلام سے پناہ لینا
رسول اللہ صلی اللہ علیہ وسلم صرف اللہ کے کلام سے پناہ مانگا کرتے تھے، اس سے واضح ہوتا ہے کہ اللہ کا کلام غیر مخلوق ہے اور مخلوق کے کلام سے استعاذہ جائز نہیں۔
* باب: خاتمِ نبوت پر قرآن کی آیت کا نقش
آپ صلی اللہ علیہ وسلم کی انگوٹھی پر اللہ کے کلام کا نقش تھا، یہ بھی دلیل ہے کہ قرآن مخلوق نہیں۔
* باب: نماز میں سورۂ فاتحہ کی قراءت
یہ باب عبادات میں اتباعِ سنت اور قراءت کے باب میں تنبیہ ہے۔
* باب: اہلِ جہنم کا مالک سے پکار کر کہنا – ﴿يا مالك ليقض علينا ربك﴾
یہ اس امر پر دلیل ہے کہ دوزخی بھی اللہ سے قضا کے طلب گار ہوں گے، مگر انھیں جواب نہ ملے گا، کیوں کہ وہ دنیا میں حق کو جھٹلا چکے ہوں گے۔
* باب: منافق قاری
نبی کریم صلی اللہ علیہ وسلم نے فرمایا: "میری امت کے زیادہ تر منافق اُس کے قرّاء ہوں گے۔" اس سے معلوم ہوتا ہے کہ محض قراءت یا ظاہر علم کافی نہیں، بلکہ صحیح عقیدہ لازم ہے۔
* باب: ﴿فأتوا بالتوراة فاتلوها﴾ کا مطلب
اگر تم سچے ہو تو کتاب اللہ پیش کرو، یہ اہلِ سنت کا منہج ہے کہ وہ ہمیشہ وحی کی طرف رجوع کرتے ہیں، نہ کہ عقل یا خواہشات کی طرف۔

## حوالہ جات

زمرہ:نویں صدی کی عربی کتب
زمرہ:امام بخاری کی تصانیف
زمرہ:اہل سنت و جماعت کی عقائد پر کتب
زمرہ:باب حدیث/متعلقہ مضامین
العلو للعلی الغفار (کتاب)

**العلو للعلي العظيم** یا العلو للعلي الغفار شمس الدین الذہبی (وفات: 748ھ) کی تصنیف ہے، جسے انھوں نے 691ھ میں جمع کیا۔ اس کتاب کا اختصار علامہ البانی نے مختصر صفة العلو کے نام سے کیا ہے۔
یہ کتاب اللہ تعالیٰ کی صفتِ علو (بلندی) کے اثبات سے متعلق ہے، جس کا انکار بعض فرقوں نے کیا جیسے: جہمیہ، معتزلہ، ماتریدیہ اور اشاعرہ۔
مصنف نے اس میں قرآن مجید کی آیاتِ استواء اور علو اور صفتِ علو سے متعلق احادیث کا مفصل ذکر کیا ہے۔













## مشابہ کتب
اثبات صفت علو ابن قدامہ کی تصنیف، جس میں انھوں نے اللہ تعالیٰ کی صفتِ علو کو ثابت کیا ہے۔

ابن تیمیہ نے اپنی کتاب درء تعارض العقل والنقل کے چھٹے حصے اور ساتویں حصے کے کچھ حصے کو مسئلۂ علو کے لیے مخصوص کیا ہے۔

کتاب بيان تلبيس الجهمية میں بھی ابن تیمیہ نے پہلے اور دوسرے جلد کے کچھ حصوں میں صفتِ علو کا اثبات کیا ہے۔

## حوالہ جات

## بیرونی روابط
* العلو للعلي الغفار الذهبي - على موقع إسلام ويب .
* مختصر العلو علي موقع رفي.

زمرہ:کتب حافظ ذہبی
زمرہ:اہل سنت و جماعت کی عقائد پر کتب
مفتش موتی

[تصغیر|[کلکتہ کا مفتش موتیٰ، چارلس بی۔ گرین لا]]
**مفتشِ مَوتیٰ** یا **مفتش اسباب ہلاکت** یا **موت مفتش** یا **مفتشِ ہلاکت** یا **کشاف** جسے انگریزی میں **کارونر** کہتے ہیں، ایک سرکاری یا عدالتی عہدہ دار ہوتا ہے جسے کسی موت کے طریقہ یا سبب کی تحقیق یا اس کے بارے میں تفتیش کا حکم دینے کا اختیار حاصل ہوتا ہے۔ یہ عہدہ دار اس شخص کی شناخت کی بھی تفتیش یا تصدیق کر سکتا ہے جو اُس کے دائرۂ اختیار میں مردہ پایا گیا ہو اور جس کی شناخت معلوم نہ ہو۔

قرون وسطیٰ میں انگلستان میں کارونر تاج (Crown) کے عہدے دار ہوا کرتے تھے، جن کے پاس مالی اختیارات بھی ہوتے تھے اور وہ بعض عدالتی تحقیقات بھی کرتے تھے، تاکہ شیرف یا بیلیف جیسے مقامی حکام کے اختیارات کا توازن قائم رکھا جا سکے۔

مفتش موتیٰ کی ذمہ داریاں مختلف دائرہ اختیار میں مختلف ہو سکتی ہیں؛ بعض جگہوں پر مفتش موتیٰ خود موت کے سبب کا تعین کرتا ہے، جبکہ بعض صورتوں میں وہ ایک خصوصی عدالت (جسے مفتشِ اموات کی جیوری  کہا جاتا ہے) کا صدر نشین ہوتا ہے۔ انگریزی لفظ  (coroner) کا ماخذ بھی وہی ہے جس سے  (crown) نکلا ہے۔

## حوالہ جات

زمرہ:عدالتی پیشے
زمرہ:نگہداشت صحت کے پیشے
زمرہ:طبی قانونیات
زمرہ:ضابطہ فوجداری
زمرہ:ضابطہ قانون
زمرہ:آسٹریلوی قانون
زمرہ:ہانگ کانگ کا قانون
زمرہ:جاپانی قانون
زمرہ:نیوزی لینڈی قانون
زمرہ:سکاٹس قانون
زمرہ:ریاستہائے متحدہ کا قانون
زمرہ:مملکت متحدہ میں قانون
العرش وما روی فیہ (کتاب)

**کتاب العرش وما روي فيه** ایک کتاب ہے جس میں اللہ سبحانہ و تعالیٰ کے علو اور اس کے عرش کے بارے میں بحث کی گئی ہے۔ اسے حافظ ابو جعفر بن ابی شیبہ (210ھ - 297ھ) نے تصنیف کیا۔ مصنف نے اس کتاب میں مسلمانوں کے عقائد میں سے ایک اہم مسئلے پر روشنی ڈالی ہے، خاص طور پر صفاتِ الٰہی سے متعلق اُس مسئلے پر جس میں مختلف مکاتبِ فکر کے درمیان اختلاف پایا جاتا ہے اور وہ مسئلہ ہے: اللہ کا بلند ہونا اور اس کا اپنے عرش پر مستوی ہونا۔

مصنف نے اس کتاب میں سلف صالحین کا منہج اور ان کا عقیدہ واضح کیا ہے کہ اللہ عرش پر مستوی ہے اور یہ بات مختلف نصوص کے ذریعے ثابت کی ہے۔ کتاب میں مصنف کا طریقہ کار درج ذیل تھا:
# . شروع میں مصنف نے اس کتاب کی تالیف کا سبب بیان کیا اور جہمیہ کے اس مسئلے میں موقف کو پیش کیا اور بتایا کہ وہ سلف کے منہج کے خلاف تھے کیونکہ وہ عرش کے وجود کے منکر تھے۔ یہ سب کچھ مختصر انداز میں بیان کیا گیا ہے بغیر اس کے کہ ان کے شبہات اور اعتراضات پر تفصیل سے رد کیا ہو۔
# . مصنف نے صرف مرفوع احادیث پر اکتفا نہیں کیا، بلکہ صحابہ اور تابعین سے منقول آثار بھی شامل کیے، یوں یہ کتاب علو اور استواء کے بارے میں سلف کے اقوال کا ایک قیمتی ذخیرہ بن گئی۔
# . مصنف نے ذکر کردہ نصوص پر کوئی شرح، وضاحت، تصحیح یا تضعیف نہیں کی، بلکہ انھیں جوں کا توں نقل کر دیا۔

## حوالہ جات

زمرہ:نویں صدی کی عربی کتب
زمرہ:اہل سنت و جماعت کی عقائد پر کتب
زمرہ:مرکزی موضوع ویکی ڈیٹا سے ماخوذ
الاحتجاج بالقدر (کتاب)

**الاحتجاج بالقدر** الاحتجاج بالقدر ایک کتاب ہے جسے شیخ الاسلام احمد بن تیمیہ نے تصنیف کیا۔ اس میں انھوں نے بعض افراد اور فرقوں کی طرف سے گناہوں پر تقدیر کو بطورِ حجت پیش کرنے کے رویے کا جائزہ لیا، یعنی یہ دعویٰ کہ اللہ نے ان گناہوں کو ان پر مقدر کر دیا، اسی لیے وہ ان کے مرتکب ہوئے۔
کتاب کی ابتدا میں ابن تیمیہ نے اس حدیث سے کی جس کی طرف مؤلف نے اشارہ کیا ہے اور وہ حدیث ہے:

حضرت ابو ہریرہ رضی اللہ عنہ سے روایت ہے کہ رسول اللہ ﷺ نے فرمایا:
> "آدم اور موسیٰ میں مناظرہ ہوا۔ موسیٰ نے کہا: اے آدم! آپ ہی وہ ہیں جو تمام انسانوں کے باپ ہیں، جنھیں اللہ نے اپنے ہاتھ سے پیدا کیا، اپنی روح میں سے پھونکا اور اپنے فرشتوں کو آپ کے لیے سجدہ کرنے کا حکم دیا، پھر آپ نے ہمیں اور اپنی ذات کو جنت سے کیوں نکالا؟"
آدم نے جواب دیا: آپ ہی موسیٰ ہیں جن سے اللہ نے براہِ راست کلام کیا اور آپ کے لیے تورات لکھی۔ آپ مجھے بتائیں، کیا تورات میں یہ نہیں لکھا تھا: (وعصى آدم ربه فغوى) ’’آدم نے اپنے رب کی نافرمانی کی اور وہ بھٹک گیا‘‘ – تو کیا یہ میرے پیدا ہونے سے چالیس سال پہلے نہیں لکھا گیا تھا؟"
موسیٰ نے کہا: ہاں۔
تو آدم نے موسیٰ پر حجت قائم کر دی۔
(یعنی آدم علیہ السلام نے تقدیر کو بطور وضاحت استعمال کیا کہ ان کا گناہ علمِ الٰہی میں پہلے سے مقدر تھا، اس لیے انھیں مطعون نہیں کیا جا سکتا۔)
## کتاب کی تصنیف کا سبب
شیخ الاسلام ابن تیمیہ نے یہ کتاب اس لیے لکھی کہ کچھ لوگوں نے تقدیر کے مسئلے کو غلط طریقے سے سمجھا اور اس کی بنیاد پر گناہوں اور کفر و ضلالت کا جواز پیش کیا۔ ابن تیمیہ نے ان فاسد تأویلات کے خطرے کو محسوس کیا، جن میں سے ایک یہ ہے کہ ان میں سے بعض مفسرین نے یہ کہا:
> "اگر میں ستر نبیوں کو قتل بھی کر دوں تو میں خطاکار نہ ہوں گا!"
اور بعض صوفی فلسفی ملحدین، جیسے الاتحادی تلمسانی، نے کہا:
"افضل کو یہ حق حاصل ہے کہ مفضول پر رب ہونے کا دعویٰ کرے اور فرعون سچا تھا جب اُس نے کہا: (أنا ربكم الأعلى) یعنی 'میں تمھارا سب سے بڑا رب ہوں'۔"

## ابن تیمیہ کا طریقۂ کار
کتاب میں ابن تیمیہ نے واضح اور علمی انداز اختیار کیا، جو درج ذیل نکات سے واضح ہوتا ہے:
# . قرآن مجید سے کثرت سے استشہاد: انھوں نے درجنوں آیات سے دلائل دیے اور بہت سی احادیثِ نبویہ بھی نقل کیں۔
# . سادگی اور وضاحت: فلسفیوں کی باتوں کو رد کرنے کے باوجود ان کا انداز عام فہم اور عام لوگوں کے لیے بھی قابلِ فہم تھا۔
# . سادہ مثالوں کا استعمال: جیسے انھوں نے نیکی اور برائی اور پاکیزہ و ناپاک کھانوں کے فرق سے بات کو سمجھایا۔
# . فلسفیانہ شعور اور وسیع مطالعہ: خاص طور پر اس باب میں نمایاں ہے جس میں انھوں نے مختلف گمراہ فرقوں کی حقیقت بیان کی اور یہ کہ وہ کس طرح تقدیر کو بطورِ حجت استعمال کرتے ہیں۔

## حوالہ جات

زمرہ:چودہویں صدی کی عربی کتب
زمرہ:کتب علم الکلام
زمرہ:اہل سنت و جماعت کی عقائد پر کتب
زمرہ:باب مذہب/متعلقہ مضامین
ہیڈ کوچ

ایک **ہیڈ کوچ**، **سینئر کوچ** یا **مینیجر** ایک پیشہ ور ہے جو کھیلوں کی ٹیم کے اندر کھلاڑیوں کی تربیت اور ترقی کے لیے ذمہ دار ہے۔ اس کردار میں اکثر عوامی پروفائل اور تنخواہ دیگر کوچنگ عہدوں سے زیادہ ہوتی ہے۔ کچھ کھیلوں میں، جیسے کہ ایسوسی ایشن فٹ بال اور پیشہ ورانہ بیس بال، اس کردار کو "منیجر" کہا جاتا ہے، جب کہ دوسروں میں، آسٹریلیا کے قوانین فٹ بال کی طرح، اسے "سینئر کوچ" کہا جاتا ہے۔

ہیڈ کوچ عام طور پر کھیلوں کے ڈائریکٹر یا جنرل منیجر کو رپورٹ کرتا ہے۔ پیشہ ورانہ کھیلوں میں، جہاں سینئر کھلاڑی معاہدے کے تحت کل وقتی ملازم ہوتے ہیں، ہیڈ کوچ اکثر جنرل منیجر کی طرح کام کرتا ہے۔ تنظیم کے اندر دیگر کوچز عام طور پر ہیڈ کوچ کو رپورٹ کرتے ہیں اور مخصوص کرداروں جیسے پوزیشن کوچز میں مزید ذیلی تقسیم کے ساتھ جرم یا دفاع جیسے شعبوں میں مہارت رکھتے ہیں۔

نوجوانوں کے کھیلوں میں، ہیڈ کوچ اکثر کوچنگ اسٹاف کے بنیادی نمائندے کے طور پر کام کرتا ہے، والدین کے ساتھ بات چیت کا انتظام کرتا ہے اور نوجوان کھلاڑیوں کی مجموعی ترقی کی نگرانی کرتا ہے۔

زمرہ:متعدد کھیلوں میں استعمال اصطلاحات
زمرہ:کھیلوں کے کوچ
زمرہ:تربیت
زمرہ:کھیلوں کے پیشے و کردار
عید صعود

**عیدِ صعود **(جسے عیدِ عروجِ یسوع المسیح، یومِ صعود، جمعراتِ صعود یا بعض اوقات جمعراتِ مقدس بھی کہا جاتا ہے) ایک مسیحی تہوار ہے جس میں حضرت مسیح علیہ السلام کے جسم سمیت آسمان پر اٹھائے جانے کی یاد منائی جاتی ہے۔ یہ واقعہ عیدِ قیامت (Easter) کے چالیس دن بعد پیش آیا، جیسا کہ اناجیل میں بیان کیا گیا ہے۔ یہ عید مسیحی کلیساؤں کے اُن عالمی طور پر منائے جانے والے بڑے دینی تہواروں میں شامل ہے جن میں آلامِ مسیح، عیدِ فصح (Easter) اور عیدِ خمسین (Pentecost) بھی شامل ہیں۔

کتاب "اعمال الرسل" کے پہلے باب کی آیت 3 کے مطابق، یسوع المسیح زمین پر اپنے قیامت کے بعد چالیس دن تک موجود رہے، پھر آسمان پر اٹھائے گئے۔ روایتی طور پر یہ تہوار جمعرات کے دن منایا جاتا ہے، تاہم بعض مسیحی فرقے اسے اگلے اتوار کو مناتے ہیں۔ امریکا میں کیتھولک کلیسا کے اندر یہ تاریخ مختلف کلیسیائی علاقوں کے لحاظ سے مختلف ہو سکتی ہے۔

## حوالہ جات

زمرہ:جون کی تقریبات
زمرہ:مئی کی تقریبات
زمرہ:اپریل کی تقریبات
زمرہ:جرمنی میں عوامی تعطیلات
زمرہ:ناروے میں عوامی تعطیلات
زمرہ:سویڈن میں عوامی تعطیلات
زمرہ:ڈنمارک میں عوامی تعطیلات
زمرہ:آئس لینڈ میں عوامی تعطیلات
زمرہ:جنت میں زندہ داخل
زمرہ:رسولوں کے اعمال
زمرہ:مسیحی تہوار اور مقدس ایام
زمرہ:جمعرات
زمرہ:ویکی ڈیٹا والے صفحات
زمرہ:صفحات مع ویکی ڈیٹا حوالہ جات
زمرہ:تصویر ویکی ڈیٹا سے ماخوذ
زمرہ:فرانس میں عوامی تعطیلات
زمرہ:جمعرات کی تقریبات
زمرہ:اسلام اور مسیحیت
زمرہ:ایسٹر کی تاریخ پر مبنی تعطیلات
زمرہ:تعطیلات
زمرہ:یسوع مسیح
زمرہ:ایسٹر
زمرہ:بائبلی موضوعات
زمرہ:مسیحی معادیات
زمرہ:لوقا کی انجیل
زمرہ:ایسٹر تاریخ
شرحبیل یکف

**شرحبیل یکف حمیری** شرحبيل يكف، مملکت سبأ، ذی ريدان، حضرموت، یمنت اور ان کے اطراف کے علاقوں جیسے الطود اور تہامہ کے عرب قبائل کے دور کے ایک بادشاہ تھے۔ انھوں نے بادشاہ شرحبيل يعفر کے بعد اقتدار سنبھالا اور ان کی حکومت کا زمانہ غالباً 466ء سے 469ء کے درمیان رہا،
اگرچہ ان کی تخت نشینی کی درست تاریخ ابھی یقینی طور پر معلوم نہیں۔ وہ پانچویں صدی عیسوی کے آخری تہائی میں ایک نئے شاہی خاندان کے بانی تھے۔ ان کا سب سے قدیم کتبہ حميری تقویم کے مطابق 580 سال (فروری 470ء) کا ہے۔.

تخت نشینی کے بعد، انھوں نے اپنے تین بیٹوں – أبي شمر نواف، لحيعة ينوف اور معد كرب ينعم – کو بھی سلطنت میں شریکِ اقتدار بنایا اور ان سب کا ایک مشترکہ کتبہ حميری سنہ 582 (472ء) سے ملتا ہے۔
## فوجی مہمات
حميری تقویم کے مطابق 584 (474ء) میں، شرحبيل يكف نے اپنے بیٹوں نواف اور لحيعة کے ہمراہ شمالی عرب کے قبائل کے خلاف ایک بڑی فوجی مہم شروع کی تاکہ بغاوت کرنے والی قبائل کو زیر کرے اور تنوخ (مناذرہ) کے بادشاہوں کی مداخلت کو روکے۔ اس مقصد کے لیے انھوں نے وادی مأسل الجمح کو دو مہینے کے لیے فوجی مرکز بنایا اور وہاں سے طيء، عبد القيس اور إياد جیسی قبائل کے خلاف مہمات چلائیں۔

ان مہمات کے دوران، انھوں نے تنوخ کے بادشاہ عمرو بن الأسود (جو المنذر کا بیٹا تھا) سے مقابلہ کیا۔ جنگ میں دشمن کے 80 افراد ہلاک ہوئے اور بادشاہ عمرو میدان چھوڑ کر فرار ہو گیا۔ جنگ کے بعد 300 قیدی بنائے گئے، 100 سوار اور 60 فوجی قتل کیے گئے اور عبد القيس سے 400 اونٹ بطور مالِ غنیمت حاصل کیے گئے۔ بعد میں عمرو بن الأسود نے الیمامہ کے علاقے میں صلح کی درخواست کی۔ جون کے مہینے میں، ایک اور فوجی دستہ فارس کی طرف روانہ کیا گیا جہاں إياد قبیلے کے سردار ابن سلام کے خلاف کارروائی کی گئی۔
### آخری ایام اور جانشینی
یہ تو طے ہے کہ شرحبيل يكف کم از کم 475ء تک زندہ تھے، لیکن ان کی وفات یا سبکدوشی کی درست تاریخ معلوم نہیں۔ ایک غیر یقینی کتبہ 475ء یا 485ء کا بتایا جاتا ہے۔ ان کے بعد غالباً ان کے بیٹے یا بھتیجے لحيعة ينوف الأول نے تخت سنبھالا، لیکن ان کے دور میں سرکاری تحریری کتبوں کی تعداد میں نمایاں کمی دیکھنے کو ملتی ہے۔
### نجران میں مسیحیوں کا تعاقب اور ایذا رسانی
شرحبيل يكف کے دور میں نجران میں نصرانیت (عیسائیت) کا پھیلاؤ ہوا۔ ایک مسیحی پادری القديس أزقير (Azkir) نے نجران میں مسیحیت کی تبلیغ کی، ایک گرجا بنایا اور صلیب نصب کی۔ یہ عمل مقامی یہودی سرداروں ذو ثعلبان اور ذو قيفان کو ناگوار گذرا، چنانچہ انھوں نے گرجا گرا کر صلیب ہٹا دی اور ازقير کو گرفتار کر کے قید میں ڈال دیا۔
جب یہ خبر یہودی بادشاہ شرحبيل يكف کو پہنچی، تو اس نے حکم دیا کہ اس شخص کو گرفتار کر کے دربار میں پیش کیا جائے۔ ازقير کو گرفتار کر کے ظفار، جو اس وقت دار الحکومت تھی، لے جایا گیا۔ راستے میں اس سے کئی معجزات ظاہر ہوئے جن کی بدولت بہت سے لوگ ایمان لے آئے اور انھوں نے مسیحی مذہب اختیار کر لیا۔

جب وہ بادشاہ کے سامنے پیش ہوا تو بادشاہ نے اسے مسیحیت چھوڑ کر یہودیت اختیار کرنے پر آمادہ کرنے کی کوشش کی، حتیٰ کہ سونے چاندی کی رشوت بھی پیش کی۔ لیکن ازقير نے جواب دیا:
"سونا چاندی تو فانی ہیں، جبکہ آسمان کا بسنے والا ‘کُرَيس’ ہمیشہ باقی ہے۔"
یہ سن کر بادشاہ نے اسے نجران واپس بھیجنے اور قتل کرنے کا حکم دیا۔ وہاں یہودیوں نے ازقير اور 38 دوسرے افراد کو شہید کر دیا۔

## حوالہ جات

زمرہ:حمیری بادشاہ
زمرہ:یمنی یہودی
زمرہ:بت پرستی سے یہودیت قبول کرنے والی شخصیات
زمرہ:یہودی فرماں روا
زمرہ:عرب بادشاہ
زمرہ:یمن کے فرماں روا
زمرہ:مشرق وسطی کے بادشاہ
زمرہ:پانچویں صدی کی عرب شخصیات
زمرہ:حمیر
زمرہ:یمن کی قدیم تاریخ
زمرہ:475ء کی وفیات
رانا راشد منہاس

**رانا راشد منہاس**، ایک پاکستانی سیاست دان ہیں جو پنجاب کی صوبائی اسمبلی کے رکن منتخب ہوئے ہیں۔ منہاس نے پاکستان مسلم لیگ (ن) (این۔ اے) کے امیدوار کے طور پر حلقہ پی پی-164 (لاہور-20) سے 2024 کے پاکستانی ضمنی انتخابات جیتے۔ انھوں نے 31,499 ووٹ حاصل کیے جبکہ سنی اتحاد کونسل کے امیدوار محمد یوسف نے 25,781 ووٹ حاصل کیے۔

## حوالہ جات

زمرہ:بقید حیات شخصیات
زمرہ:پاکستان مسلم لیگ (ن) کے ارکان صوبائی اسمبلی (پنجاب)
زمرہ:پنجاب، پاکستان کے سیاست دان
زمرہ:پنجاب ارکان صوبائی اسمبلی 2024ء تا 2029ء
زمرہ:غیر موجود سال پیدائش (بقید حیات شخصیات)
زمرہ:غیر موجود مقام پیدائش (بقید حیات شخصیات)
محسن ایوب خان

**محسن ایوب خان**، ایک پاکستانی سیاست دان ہیں جو 2024 سے پنجاب کی صوبائی اسمبلی کے رکن ہیں۔ وہ 2024 کے پاکستانی عام انتخابات میں حلقہ  پی پی-12 (راولپنڈی-6)  سے پاکستان مسلم لیگ (ن) کے امیدوار کے طور پر پنجاب کی صوبائی اسمبلی کے لیے منتخب ہوئے تھے۔

## حوالہ جات

زمرہ:بقید حیات شخصیات
زمرہ:پاکستان مسلم لیگ (ن) کے ارکان صوبائی اسمبلی (پنجاب)
زمرہ:پنجاب ارکان صوبائی اسمبلی 2024ء تا 2029ء
زمرہ:غیر موجود سال پیدائش (بقید حیات شخصیات)
موتیا بیگم

**موتیا بیگم**، ایک پاکستانی سیاست دان ہیں جو 2024ء سے پنجاب کی صوبائی اسمبلی کی رکن ہیں۔

## سیاسی زندگی
2024ء کے پاکستانی عام انتخابات میں، انھوں نے پاکستان مسلم لیگ (ن) کے امیدوار کی حیثیت سے خواتین کے لیے مخصوص نشست پر پنجاب کی صوبائی اسمبلی کی رکن بنی۔

## حوالہ جات

زمرہ:اکیسویں صدی کی پاکستانی خواتین سیاست دان
زمرہ:بقید حیات شخصیات
زمرہ:پنجاب ارکان صوبائی اسمبلی 2024ء تا 2029ء
زمرہ:غیر موجود سال پیدائش (بقید حیات شخصیات)
زمرہ:پاکستان مسلم لیگ (ن) کے ارکان صوبائی اسمبلی (پنجاب)
تلسی داس جونیئر

**تلسی داس جونیئر**
2022ء کی ایک بھارتی ہندی زبان کی کھیلوں کی فلم ہے جسے مرید المہندرا نے لکھا اور ہدایت کاری کی، جس نے اسے اپنی زندگی اور بچپن پر مبنی بنایا۔ بھوشن کمار اور کرشن کمار نے ٹی سیریز فلمز کے تحت سنیتا گواریکر اور شریک اسکرین رائٹر آشوتوش گواریکر کے ساتھ مل کر مشترکہ طور پر پروڈیوس کیا ہے، اس فلم میں آشوتوش گواریکر پروڈکشنز کے تحت ان کے پہلے پروڈکشن واحد منصوبے میں، فلم میں سنجے دت، راجیو کپور، دلیپ تاہل اور ڈیبیوٹینٹ ورون بدھو، ایک کردار ادا کر رہے ہیں۔ چندرشوہ، تسویر کامل اور سارہ ارجن معاون کردار ادا کر رہے ہیں۔ 

## کہانی
تلسی داس ایک سنوکر کھلاڑی ہے جو صرف اپنے بیٹے مڈی کے لیے کھیلتا ہے۔ فائنل میں، اس کے حریف جمی ٹنڈن نے اسے مشروبات پیش کیے اور وہ بالآخر ہار گئے۔ اس سے مڈی کو بہت تکلیف ہوتی ہے اور وہ فیصلہ کرتا ہے کہ وہ اپنے والد کا نام فاتح بورڈ میں ڈالے گا۔ کمیٹی کے ایک رکن توتو بوس اسے سنوکر کی بنیادی باتیں سکھاتے ہیں۔ گوٹی، مڈیس کا بڑا بھائی، چاہتا ہے کہ وہ امیر بن جائے۔ ٹوٹو کا مشورہ ہے کہ مڈی کو وائی ایم سی کے لوگوں سے گیم سیکھنی چاہیے۔ وائی ایم سی ویلنگٹن ایک ایسی جگہ ہے جو بچوں کے لیے موزوں نہیں ہے، کیونکہ لوگ وہاں سگریٹ نوشی کرتے ہیں اور قسم کھاتے ہیں حالانکہ وہ ٹھوس کھلاڑی ہیں۔ مڈی اپنے بھائی کو اس بات پر راضی کرتی ہے کہ وہ اسے روزانہ وہاں جانے کے لیے مالی امداد فراہم کرے۔ وہاں اس کی ملاقات سابق ڈبلیو سی چیمپئن محمد صلعم سے ہوئی۔ سلام بھائی ہر روز مڈی سنوکر سکھاتے ہیں۔ جب چیمپئن شپ کا وقت آتا ہے، مڈی اس میں حصہ لینا چاہتی ہے، حالانکہ 16 سال سے کم عمر کے کھلاڑیوں کو اس کی اجازت نہیں ہے۔ اس نے کمیٹی کے خلاف سنوکر میچ جیت کر ثابت کیا کہ وہ ایک اہل کھلاڑی ہے۔ جلد ہی، وہ تمام میچ جیت جاتا ہے۔ جب وہ واک اوور کرتے ہیں تو سلام بھائی بہت غصے میں آتے ہیں اور بتاتے ہیں کہ انھوں نے اسنوکر کا ایک کھیل کھیلنے کے لیے کھانا کیسے چھوڑا۔ مڈی نے اپنے ہی والد کے خلاف سیمی فائنل جیتا۔ فائنل میں، جمی دوبارہ دھوکا دیتا ہے، لیکن مڈی تمام مشکلات کے خلاف جیت جاتا ہے، اس کے والد اور سلام بھائی کو فخر ہوتا ہے۔ آخر میں، وہ اپنے والد کا نام "تلسی داس جونیئر" کا استعمال کرتے ہوئے بورڈ پر لاتا ہے۔

## حوالہ جات

## بیرونی روابط
* 

زمرہ:2020ء کی دہائی کی ہندی زبان کی فلمیں
زمرہ:بھارتی کھیلوں کی ڈراما فلمیں
زمرہ:بھارتی بچوں کی فلمیں
زمرہ:سنوکر فلمیں
زمرہ:2020ء کی دہائی کی بھارتی فلمیں
احمد گجر

**احمد شاہ گجر** (16ویں صدی-17ویں صدی)، جن کو عام طور پر **احمد گجر** کے نام سے جانا جاتا ہے، مغل بادشاہ اورنگزیب عالمگیر کے دور حکومت میں سترھویں ویں صدی کے پنجابی شاعر تھے۔ وہ پہلے پنجابی مسلم مصنف تھے جنھوں نے مشہور ہیر رانجھا کہانی کا شاعرانہ انداز تخلیق کیا۔ ان کی کتاب "ہیر احمد" نے کہانی میں منفرد موڑ پیش کیا، جو پہلے کے مصنف دمودر کے انداز سے مختلف ہے۔ بعد کے مسلمان شاعروں نے زیادہ تر گجر کی تشریح کو ترجیح دی۔

## حوالہ جات
زمرہ:ہیر رانجھا
زمرہ:پنجابی زبان کے شعرا
زمرہ:پنجاب، بھارت کے مصنفین
بھوج: دی پرائیڈ آف انڈیا

**بھوج: دی پرائیڈ آف انڈیا**
2021ء کی ہندی زبان کی جنگی فلم ہے  جس کی ہدایت کاری ابھیشیک دودھیا نے کی ہے۔
پاک بھارت جنگ 1971ء جنگ کے دوران ترتیب دیا گیا، یہ بھارتی فضائیہ کے اسکواڈرن لیڈر وجے کارنک کی پیروی کرتا ہے - جو اس وقت بھوج ایئر فورس بیس کے انچارج تھے، جنھوں نے مادھاپر گاؤں کی 300 مقامی خواتین کی مدد سے، 72 گھنٹوں میں تباہ شدہ لینڈنگ پٹی کی تعمیر نو کی۔ 
فلم میں اجے دیوگن کارنک کے ساتھ ہیں، ان کے ساتھ سنجے دت، سوناکشی سنہا، نورا فتحی، شرد کیلکر، ایمی ورک اور ایہانہ ڈھلوں شامل ہیں۔ 

## حوالہ جات

## بیرونی روابط
* 
* 

زمرہ:تانشک باغچی کی مرتب کردہ موسیقی پر مشتمل فلمیں
زمرہ:امر موہیلے کی مرتب کردہ موسیقی پر مشتمل فلمیں
زمرہ:پروو مکھرجی کی مرتب کردہ موسیقی پر مشتمل فلمیں
زمرہ:پاک بھارت جنگوں اور تنازعات پر مبنی فلمیں
زمرہ:کووڈ-19 عالمی وبا کے باعث تھیٹروں میں ریلیز نہ ہونے والی فلمیں
زمرہ:گجرات، بھارت میں عکس بند فلمیں
زمرہ:حیدرآباد، بھارت میں عکس بند فلمیں
زمرہ:بھارتی ایکشن ڈراما فلمیں
زمرہ:فلموں میں بھارتی فوج
زمرہ:بھارتی ہوا بازی کی فلمیں
زمرہ:حقیقی واقعات پر مبنی بھارتی فلمیں
زمرہ:بھارتی جنگی ڈراما فلمیں
زمرہ:ٹی-سیریز کی فلمیں
زمرہ:2021ء کی ڈراما فلمیں
زمرہ:2021ء کی فلمیں
زمرہ:بھارتی شخصیات کی ثقافتی عکاسی
زمرہ:اندرا گاندھی کی ثقافتی عکاسی
زمرہ:بھوج
زمرہ:بنگلہ دیش کی جنگ آزادی پر مبنی فلمیں
زمرہ:پاکستان مسلح افواج فلموں میں
زمرہ:پاک بھارت جنگ 1971ء
زمرہ:دسمبر 1971ء کی سرگرمیاں
زمرہ:جنگی ڈراما فلمیں
زمرہ:2020ء کی دہائی کی جنگی فلمیں
زمرہ:حقیقی واقعات پر مبنی ڈراما فلمیں
زمرہ:بھارت میں خواتین کے بارے میں فلمیں
زمرہ:2020ء کی دہائی کی نسائیت متعلقہ فلمیں
زمرہ:بھارتی فلمیں
زمرہ:2020ء کی دہائی کی ہندی زبان کی فلمیں
زمرہ:وپن پٹوا کی مرتب کردہ موسیقی پر مشتمل فلمیں
زمرہ:فلموں میں بھارتی فضائیہ
زمرہ:حقیقی واقعات پر مبنی ہندی زبان کی فلمیں
زمرہ:ڈزنی + ہاٹ اسٹار اصل فلمیں
زمرہ:اجے دیوگن کی پروڈیوس کردہ فلمیں
زمرہ:دیوگن فلمز کی فلمیں
ٹرانس فاسٹ

**ٹرانس فاسٹ** بین الاقوامی رقم کی منتقلی اور سرحد پار سے ادائیگیوں کی ایک کمپنی ہے ۔ اس کا صدر دفتر نیویارک میں ہے، اس کے اضافی دفاتر بھارت (کوچی پونے جالندھر اور ہوشیار پور) ، متحدہ عرب امارات ، نائیجیریا اور فلپائن میں ہیں۔ ٹرانس فاسٹ ماسٹر کارڈ کی ملکیتی کمپنی ہے۔

## جائزہ
یہ کمپنی دنیا بھر کے صارفین اور کاروباروں کے لیے کثیر کرنسی، سرحد پار ادائیگی کی خدمات فراہم کرنے والی کمپنی ہے۔ ترسیلات زر پر اس کے مکمل ملکیت والے براہ راست بینک نیٹ ورک کے ذریعے کارروائی کی جاتی ہے اور اس کمپنی کے 120 ممالک میں 2 لاکھ نقد ادائیگی کے پوائنٹس موجود ہیں۔ 

## تاریخ
کمپنی کی بنیاد 1988 میں **ٹرانس-فاسٹ** کے نام سے رکھی گئی تھی اور اس نے امریکہ سے لاطینی امریکہ میں رقم کی منتقلی پر توجہ مرکوز کی ۔ 2007 میں، کمپنی نے گرین ہل کیپٹل پارٹنرز، ایل ایل سی سے نجی ایکویٹی سرمایہ کاری حاصل کی اور اپنا نام تبدیل کر کے ٹرانس فاسٹ ریمیٹنس ایل ایل سی رکھ دیا۔ 

جولائی 2019 میں، ماسٹر کارڈ نے ٹرانس فاسٹ کمپنی کو خرید لیا۔ 

ٹرانس فاسٹ نے 14 فروری 2020 کو اپنی آن لائن منی ٹرانسفر سروس بند کر دی۔ 

## مصنوعات

; ٹرانس پے

## حوالہ جات

## بیرونی روابط
* سرکاری ویب گاہ

زمرہ:ریاستہائے متحدہ کی مالیاتی خدمات کمپنیاں
زمرہ:نظامات ادائیگی
زمرہ:آن لائن ترسیلات زر فراہم کنندگان
کرنسی فیئر

*'کرنسی فیئر* ایک آن لائن کرنسی ایکسچینج پلیٹ فارم ہے جو 2023 تک پیئر ٹو پیئر کرنسی ایکسچینج سروس پیش کرتا تھا۔ کرنسی فیئر کا صدر دفتر جزیرہ آئرلینڈ میں ہے اور مملکت متحدہ، آسٹریلیا، یونان، ہانگ کانگ، پولینڈ اور سنگاپور میں بھی اس کے ملازمین ہیں۔ کمپنی نے نیو کیسل (یو کے)، نیو ساؤتھ ویلز (آسٹریلیا)، سنگاپور اور ہانگ کانگ میں کام کرنے والے شعبے قائم کیے ہیں۔ کرنسی فیئر 20 عالمی کرنسیوں میں بین الاقوامی رقم کی منتقلی فراہم کرتا ہے۔

## مزید دیکھیے
* منی گرام
* ریا فنانشل سروسز
* ٹرانس فاسٹ
* ویسٹرن یونین
* وائز
* ٹرانسفر میٹ

## حوالہ جات

زمرہ:2009ء میں قائم ہونے والی مالیاتی خدماتی کمپنیاں
زمرہ:آن لائن ترسیلات زر فراہم کنندگان
زمرہ:الیکٹرانک فنڈز ٹرانسفر
زمرہ:زرمبادلہ کمپنیاں
ابو شعیب دکالی

**ابو شعیب دکالی صدیقی** (1878ء – 1937ء) ایک معروف مراکشی عالمِ دین، وزیر، معلم اور مراکش میں سلفی تحریک کے اولین داعیوں میں سے ایک تھے۔ انھیں *شیخ الاسلام* کے لقب سے بھی یاد کیا جاتا تھا۔

## حوالہ جات

زمرہ:فاضل جامعہ الازہر
زمرہ:المغرب کے سنی علما اسلام
زمرہ:اسلام پسند
زمرہ:المغرب کے سلفی
منی گرام

**منی گرام انٹرنیشنل، انکارپوریٹڈ** ایک امریکی انٹر اسٹیٹ اور بین الاقوامی پیئر ٹو پیئر ادائیگی اور منی ٹرانسفر کمپنی ہے جس کا صدر دفتر ڈیلاس میں ہے۔ اس کا ایک آپریشن سینٹر سینٹ لوئس پارک، مینیسوٹا میں ہے اور دنیا بھر میں علاقائی اور مقامی دفاتر ہیں۔ 

تصغیر|منی گرام کی مصنوعات

1 جون 2023 کو، میڈیسن ڈیئربورن پارٹنرز نے منی گرام کو خریدا۔

## حوالہ جات

## بیرونی روابط
* '''منی گرام''' کی آفیشل ویب گاہ

زمرہ:نظامات ادائیگی
زمرہ:آن لائن ترسیلات زر فراہم کنندگان
زمرہ:1940ء میں قائم ہونے والی امریکی کمپنیاں
زمرہ:1940ء میں قائم ہونے والی مالیاتی خدماتی کمپنیاں
زمرہ:ریاستہائے متحدہ کی مالیاتی خدمات کمپنیاں
زمرہ:ڈیلاس کی کمپنیاں
زمرہ:زرمبادلہ کمپنیاں
زمرہ:نیویارک اسٹاک ایکسچینج میں مندرج سابقہ کمپنیاں
زمرہ:1992 ابتدائی عوامی پیشکش
زمرہ:2023ء میں انضمام اور حصول
نیوم، ترسیلات زر کمپنی

**نیوم** ایک ادائیگیوں کی کمپنی جس کا صدر دفتر سنگاپور میں ہے۔ ابتدائی طور پر اسے پرجیت نانو اور مائیکل برمنگھم نے قائم کیا،اور 2014 میں صارفین کی ترسیلات زر کے پلیٹ فارم انسٹارم کے طور پر شروع کیا گیا۔ 2016ء میں  کمپنی نے اپنا بزنس ٹو بزنس ادائیگیوں کا پلیٹ فارم متعارف کرایا اور 2019 میں اسے نیوم کے نام سے دوبارہ برانڈ کیا گیا، اس کے بعد 2021 میں پراتک گاندھی کو شریک بانی کے طور پر منتخب کیا گیا۔ تاہم، گاندھی نے اکتوبر 2023 میں نیوم چھوڑ دیا، اسی وقت نیوم کے چیف پروڈکٹ آفیسر نے بھی کمپنی چھوڑ دی اور نیوم نے اپنے عالمی عملے میں سے 10 فیصد سے زیادہ کی برطرفی کا اعلان کیا۔

## مزید دیکھیے
* ترسیلات زر
* منی سروسز کا کاروبار
* زرمبادلہ منڈی
* مالیاتی ٹیکنالوجی

## حوالہ جات

زمرہ:مالیاتی خدمات کی کمپنیاں جو 2014 میں قائم ہوئیں
زمرہ:2014ء میں قائم ہونے والی مالیاتی خدماتی کمپنیاں
زمرہ:آن لائن ترسیلات زر فراہم کنندگان
زمرہ:سنگاپور میں 2014ء کی تاسیسات
زمرہ:سنگاپور کی کمپنیاں
زمرہ:مالیاتی ٹیکنالوجی
زمرہ:زرمبادلہ منڈی
زمرہ:خدمات ادائیگی فراہم کنندگان
محمد بن عربی علوی

**محمد بن العربی بن محمد ہاشمی علوی مدغری** (پیدائش: 7 ذو الحجہ 1301ھ یا 1302ھ / 1884ء، – وفات: 23 محرم 1384ھ/ 1964ء) ایک ممتاز مراکشی عالم دین تھے۔ ان کا شمار سلفی کے اولین داعیوں میں ہوتا ہے۔

## حوالہ جات

زمرہ:المغرب کے سلفی
زمرہ:المغربی صوفیا
زمرہ:1884ء کی پیدائشیں
او ایف ایکس (کمپنی)

**او ایف ایکس**، جسے پہلے *اوز فوریکس* کے نام سے جانا جاتا تھا، ایک آسٹریلوی مالیاتی ٹیکنالوجی کمپنی ہے جو زرمبادلہ منڈی، ادائیگی کی خدمات اور سافٹ ویئر بطور سروس (ساس) پیش کرتی ہے۔اس کا صدر دفتر سڈنی میں ہے، کمپنی دنیا بھر میں بین الاقوامی کسٹمر بیس کو سپورٹ کرنے کے لیے آٹھ دفاتر کے ساتھ ایک عالمی نیٹ ورک چلاتی ہے۔ کمپنی تارکین وطن اور چھوٹے کاروبار جیسے افراد کو رقم کی منتقلی کی خدمات فراہم کرتی ہے اور ساتھ ہی ٹریولیکس، منی گرام، زیرو، کیپیٹلون فنانشل اور میکوری گروپ کے لیے وائٹ لیبل بین الاقوامی منتقلی کی خدمات فراہم کرتی ہے۔

## حوالہ جات

زمرہ:آسٹریلین سیکیورٹیز ایکسچینج میں مندرج کمپنیاں
زمرہ:سڈنی کی مالیاتی خدماتی کمپنیاں
زمرہ:1998ء میں قائم ہونے والی مالیاتی خدماتی کمپنیاں
زمرہ:زرمبادلہ کمپنیاں
زمرہ:آن لائن ترسیلات زر فراہم کنندگان
زمرہ:کارلائل گروپ کی کمپنیاں
زمرہ:آسٹریلیا میں 1998ء کی تاسیسات
ریمٹلی

*ریمٹلی* ایک امریکی آن لائن ترسیلات زر سروس ہے جو سیئٹل، ریاستہائے متحدہ امریکا میں واقع ہے جو 170 سے زیادہ ممالک میں بین الاقوامی رقم کی منتقلی کی پیشکش کرتی ہے۔ اس کی بنیاد 2011 میں میتھیو اوپن ہائیمر، جوش ہگ اور شیواس گلاٹی نے رکھی تھی اور ستمبر 2021 میں نیزڈیک ایکسچینج پر عوامی طور پر تجارت کی گئی۔

## حوالہ جات

زمرہ:2011ء میں قائم ہونے والی امریکی کمپنیاں
زمرہ:آن لائن ترسیلات زر فراہم کنندگان
زمرہ:زرمبادلہ کمپنیاں
زمرہ:الیکٹرانک فنڈز ٹرانسفر
زمرہ:ریاستہائے متحدہ کی مالیاتی خدمات کمپنیاں
ریوائر (کمپنی)

*ریوائر (ملکیتی ریمٹلی)*'' ایک ڈیجیٹل مالیاتی پلیٹ فارم ہے جو اسرائیل میں مالیاتی کمپنی ریمٹلی کے ذریعے چلایا جاتا ہے جو مہاجر کارکنوں کے لیے آن لائن مالیاتی خدمات فراہم کرتا ہے۔ یہ پلیٹ فارم کارکنوں کو رقوم واپس گھر منتقل کرنے کے لیے خدمات فراہم کرتا ہے۔ ریوائر پلیٹ فارم اصل میں اسرائیلی سٹارٹ اپ ریوائر نے بنایا تھا جس کی بنیاد گائے کاشتان، سار یحلوم، آدی بین دیان اور اور بینوز نے رکھی تھی۔

## حوالہ جات

## بیرونی روابط

* 

زمرہ:2015ء میں قائم ہونے والی مالیاتی خدماتی کمپنیاں
زمرہ:آن لائن ترسیلات زر فراہم کنندگان
زمرہ:مالیاتی ٹیکنالوجی کمپنیاں
زمرہ:تل ابیب کی کمپنیاں
زمرہ:موبائل ادائیگیاں
زمرہ:آن لائن ادائیگیاں
زمرہ:نظامات ادائیگی
زمرہ:الیکٹرانک فنڈز ٹرانسفر
زمرہ:ایمسٹرڈیم کی کمپنیاں
الرد علی القائلین بوحدۃ الوجود

**الرد على القائلين بوحدة الوجود** ایک کتاب ہے جو ملا علی قاری نے تصنیف کی، جس میں مصنف نے وحدة الوجود کے قائلین کا رد کیا ہے، ان کے مذہب کا ذکر کیا ہے، علما کی جانب سے ان پر کیے گئے اعتراضات بیان کیے ہیں اور ان کے مشہور نمائندوں جیسے ابن عربی، حلاج، ابن سبعین وغیرہ کا تذکرہ کیا ہے۔
## وحدة الوجود
کتاب نے وحدة الوجود کو اس طرح بیان کیا ہے: یہ ایک گروہ کا مذہب ہے جو کہتا ہے کہ اللہ ہر چیز میں حلول کر چکا ہے اور ہر جگہ موجود ہے اور کائنات کی ہر چیز ہی دراصل اللہ ہے۔ وہ تمام مذاہب اور بت پرستی کو درست مانتے ہیں اور کسی چیز کو حرام نہیں سمجھتے۔

## حوالہ جات

## مصادر
* الرد على القائلين بوحدة الوجود، ولي الله الدهلوي، تح: علي رضا، دار المأمون، الأولى، مقدمة المحقق.

زمرہ:اہل سنت و جماعت کی عقائد پر کتب
زمرہ:ابن عربی
زمرہ:ویکی ڈیٹا والے صفحات
زمرہ:مرکزی موضوع ویکی ڈیٹا سے ماخوذ
ریا منی ٹرانسفر

*ریا منی ٹرانسفر* یورونیٹ ورلڈ وائیڈ، انکارپوریٹڈ کا ایک ذیلی ادارہ ہے، جو ترسیلات زر میں مہارت رکھتا ہے۔  ریا ایجنٹوں کے نیٹ ورک اور کمپنی کی ملکیت والے اسٹورز کے ذریعے منتقلی شروع کرتا ہے جو پورے شمالی امریکا، جنوبی امریکا، یورپ، ایشیا پیسفک، افریقہ اور آن لائن میں واقع ہے۔ ریا ترسیلات زر کی چار بڑی کمپنیوں میں سے ایک ہے۔

## حوالہ جات

## بیرونی روابط
* ریا منی ٹرانسفر آفیشل سائٹ
* ریا بلاگ

زمرہ:مالیاتی خدمات کی کمپنیاں جو 1987 میں قائم ہوئیں
زمرہ:1987ء میں قائم ہونے والی مالیاتی خدماتی کمپنیاں
زمرہ:آن لائن ترسیلات زر فراہم کنندگان
زمرہ:ریاستہائے متحدہ کی مالیاتی خدمات کمپنیاں
زمرہ:انٹربینک نیٹ ورکس
زمرہ:زرمبادلہ کمپنیاں
ٹرانسفر میٹ

*ٹرانسفر میٹ* ایک آئرش بزنس ٹو بزنس ادائیگی ٹیکنالوجی کمپنی ہے جس کی بنیاد 2010 میں رکھی گئی تھی۔ کمپنی سرحد پار منتقلی کو آن لائن کرنے کے لیے ایک سروس فراہم کرتی ہے، اس سے وہ مقامی طور پر رقوم وصول کر سکتے ہیں اور ثالثی بینکوں اور بین الاقوامی منتقلی کی فیسوں کی ضرورت کو ختم کرنے کے ارادے سے مقامی طور پر ادائیگی کر سکتے ہیں۔

## حوالہ جات

زمرہ:آن لائن ترسیلات زر فراہم کنندگان
زمرہ:الیکٹرانک فنڈز ٹرانسفر
زمرہ:زرمبادلہ کمپنیاں
زمرہ:2008ء میں قائم ہونے والی مالیاتی خدماتی کمپنیاں
زمرہ:2008ء میں قائم ہونے والی آئرش کمپنیاں
الفتوی الحمویہ

**الفتویٰ الحموية الکبریٰ** یا العقیدہ الحموية ایک عقیدے سے متعلق کتاب ہے جسے ابن تیمیہ نے تحریر کیا۔.
## کتاب کا موضوع
شام کے شہر حماۃ کے کچھ لوگوں نے سنہ 698ھ میں ابن تیمیہ کو ایک استفتاء بھیجا، جس میں انھوں نے اللہ تعالیٰ کی ان صفات کے بارے میں پوچھا جو قرآن کی ان آیات میں بیان ہوئی ہیں:
الرحمنُ على العرشِ استوىٰ (سورۃ طٰہٰ، آیت 5)
ثمّ استوىٰ إلى السماء وهي دخان (سورۃ فصلت، آیت 11)
اسی طرح انھوں نے ان احادیث کی وضاحت بھی پوچھی جیسے:
«إن قلوب بني آدم بين إصبعين من أصابع الرحمن»
«يضع الجبار قدمه في النار»

انھوں نے پوچھا کہ ان صفاتِ الٰہیہ کے بارے میں اہل سنت کے علما کا مؤقف کیا ہے؟ ابن تیمیہ نے اس کے جواب میں تفصیلی تحریر پیش کی، جو "العقیدہ الحموية الكبرى" کے نام سے مشہور ہوئی۔ یہ رسالہ تقریباً 50 صفحات پر مشتمل ہے اور "مجموعة الرسائل الكبرى" میں شامل ہے۔

ابن تیمیہ نے اس میں صحابہ، تابعین، مجتہد ائمہ اور متکلمین جیسے ابو الحسن اشعری، قاضی ابوبکر باقلانی اور امام جوینی کے اقوال و نظریات سے استدلال کیا۔ انھوں نے ذکر کیا کہ ان علما کا عقیدہ یہ تھا کہ اللہ کی صفات پر ایمان رکھنا دین کا ایک لازمی حصہ ہے اور وہ اللہ کی صفات کو اس کی عظمت اور جلال کے ساتھ مانتے تھے، بغیر کسی تشبیہ، تجسیم، تعطیل یا انکار کے۔

## ابن تیمیہ کی آزمائش
یہ فتویٰ حنابلہ کے حلقوں میں خوب سراہا گیا، لیکن اشاعرہ اور متکلمین نے اس پر سخت ناراضی ظاہر کی، کیونکہ اس وقت اشاعرہ کو حکومتی سرپرستی حاصل تھی اور قضا و افتا کے مناصب ان کے ہاتھ میں تھے۔

ابن کثیر کے مطابق، سنہ 698ھ میں بعض فقہا نے ابن تیمیہ کے خلاف آواز اٹھائی اور انھیں قاضی جلال الدین الحنفی کے سامنے پیش کرنے کا ارادہ کیا، مگر وہ حاضر نہ ہوئے۔ شہر میں ان کی عقیدے والی فتویٰ "الحموية" پر عوامی ردِ عمل سامنے آیا۔ امیر سیف الدین جاغان ابن تیمیہ کے حق میں اٹھے، فتویٰ پر تنقید کرنے والوں میں سے کئی افراد روپوش ہو گئے اور جو لوگ فتویٰ کے خلاف بول رہے تھے ان میں سے بعض کو سزا بھی دی گئی۔

بعد ازاں ابن تیمیہ قاضی امام الدین اور فقہا کی ایک جماعت کے سامنے پیش ہوئے، جہاں ان سے فتوے کے بعض مقامات پر سوالات کیے گئے، جن کے انھوں نے تفصیلی جوابات دیے اور اس کے بعد معاملہ ٹھنڈا پڑ گیا۔
یہ بھی کہا جاتا ہے کہ یہ مسئلہ مزید بڑھ سکتا تھا، لیکن تاتاری حملے کے سبب حالات نے رخ بدل لیا اور ابن تیمیہ ایک میدانِ جہاد کے قائد کے طور پر سامنے آئے، جس سے فکری جھگڑوں کی شدت کم ہو گئی۔

## حوالہ جات

زمرہ:اہل سنت و جماعت کی عقائد پر کتب
ٹریولیکس

*ٹریولیکس انٹرنیشنل لمیٹڈ* ایک فارن ایکسچینج کمپنی ہے جس کی بنیاد لائیڈ ڈورفمین نے رکھی تھی اور اس کا صدر دفتر پیٹربورو، مملکت متحدہ میں ہے۔ اس کے اہم کاروبار غیر ملکی کرنسی ایکسچینج ہیں، جو مسافروں کے استعمال کے لیے پری پیڈ کریڈٹ کارڈ جاری کرتے ہیں، مرکزی بینکوں کو غیر ملکی کرنسی اور عالمی ترسیلات زر فراہم کرتے ہیں۔ ٹریولیکس 20 سے زیادہ ممالک میں 600 سے زیادہ اسٹورز اور 700 اے ٹی ایم مشینیں چلاتا ہے۔

## حوالہ جات

## بیرونی روابط

زمرہ:برطانوی برانڈ
زمرہ:زرمبادلہ کمپنیاں
زمرہ:آن لائن ترسیلات زر فراہم کنندگان
زمرہ:مملکت متحدہ کی مالیاتی خدمات کمپنیاں
زمرہ:1976ء میں قائم ہونے والی مالیاتی خدماتی کمپنیاں
زمرہ:لندن کی مالیاتی خدمات کی کمپنیاں
زمرہ:لندن بورو ازلنگٹن میں قائم کمپنیاں
زمرہ:انگلستان میں 1976ء کی تاسیسات
زمرہ:اپیکس پارٹنر کمپنیاں
زمرہ:مالیاتی خدمات
عوامی نستعلیق

*عوامی* نستعلیق ایک نستعلیق فونٹ ہے جسے ایس آئی ایل کے پیٹر مارٹن نے گریفائٹ ایپلی کیشنز کے لیے ڈیزائن کیا ہے۔ اسے صحیح طریقے سے چلنے اور ظاہر ہونے کے لیے فائر فاکس، لبری آفس، زیٹیکس وغیرہ کے حالیہ ورژنزکی ضرورت پڑتی ہے۔ اس فونٹ کا مقصد اردو سمیت جنوب مغربی ایشیا کی مختلف عربی رسم الخط میں لکھی جانے والی زبانوں کے لیے سپورٹ شامل کرنا ہے اس لیے اس میں کسی بھی نستعلیق فونٹ کے مقابلے زیادہ زبانوں کی سپورٹ موجود ہے۔ اس فونٹ میں کولیژن فکسنگ کا فیچر شامل ہے جس سے 4-بائٹ کیریکٹر ٹیگز کی مدد سے اعراب ، نقاط اور خلا کی جگہ تبدیل کرنے کا اختیار بھی ملتا ہے جس سے نہ صرف مینوئل کرننگ حاصل کی جا سکتی ہے بلکہ غیر معیاری حروف بھی لکھے جا سکتے ہیں۔

یہ فونٹ اوپن فونٹ لائسنس کے تحت دستیاب ہے۔

## بیرونی وسائل

* عوامی نستعلیق ایس آئی ایل انٹرنیشنل میں

زمرہ:نستعلیق ٹائپ فیس